স্টাফ রিপোর্টার ॥ হবিগঞ্জ শহরের কোর্ট স্টেশনের চাষীবাজার থেকে এক অজ্ঞাত মহিলার লাশ উদ্ধার করা হয়েছে। গতকাল বুধবার বিকেলে সদর এসআই সফিকের নেতৃত্বে একদল পুলিশ ওই মহিলার লাশ উদ্ধার করে হবিগঞ্জ মর্গে প্রেরণ করেন। পুলিশ ও স্থানীয় সূত্রে জানা যায়, ৪/৫ দিন ধরে মানসিক ভারসাম্যহীন এক মহিলাকে বাজারে ঘুরাফেরা করতে দেখা গেছে। গতকাল বুধবার বিকেলে হঠাৎ করেই ওই মহিলার লাশ দেখতে পেয়ে সদর থানায় খবর দেয়া হয়।